BSC-LT/ACAData huggingface dataset:
[ca] Aquest article és un anàlisi discursiu de l'última dictadura argentina i la seva articulació a través de les instàncies del silenci i la memòria. Per tal de dilucidar-les, aprofundim en els gèrmens de les tecnologies de la violència i les conseqüències discursives que se'n deriven: l'esgotament de la capacitat col·lectiva de narrar històries, la negació de l'aberració col·lectiva i la perversió del llenguatge. Tot seguit, estudiem els eixos discursius sobre els quals es va construir la ficció del Progrés: el messianisme, el maniqueisme i l'organicisme. Finalment, valorem el procés d'elaboració de nous discursos simbòlics com a resposta al dogmatisme, la creació de ficcions parcials, fragmentades i previsòries que discutiren la història oficial.

[en] This article is an analysis of the last Argentinean dictatorship discourse and its articulation through the instances of silence and memory. To elucidate them, we deal with the technologies of violence and its discursive consequences: the exhaustion of the collective ability to tell stories, the denial of collective aberration and the perversion of language. From there, we study the discursive axes through which the fiction of the Process was built on: messianism, manichaeism and organicism. Finally we evaluate the development of new symbolic discourses in response to dogmatism, the creation of partial, fragmented and provisional fictions that challenged the official story.
[ca] El Projecte Almirall. Pensament i cultura del segle XIX neix per explicar la importància del fons bibliogràfic de la Biblioteca de l'Ateneu Barcelonès com a eina per entendre la recepció dels corrents europeus del pensament, humanístic i científic en la societat catalana i espanyola de finals del Vuit-cents. Això és possible perquè l'Ateneu Barcelonès era el lloc on els intel·lectuals i els escriptors catalans podien llegir revistes i llibres europeus amb les últimes novetats en els diferents camps del coneixement. D'aquesta manera, en podien resumir les tesis en els diaris i en la premsa catalana, actuant així de vertaders intermediaris culturals d'aquestes idees. Avui en dia, i gràcies a la progressiva digitalització del fons bibliogràfic, el Projecte Almirall ens permet de reconstruir la recepció d'aquests corrents culturals d'una manera matisada.

[en] The Almirall Project: a portal of 19th-century culture and thinking was created to explain the importance of the collection of the Barcelona Athenaeum Library as a tool to understand the reception of European currents of thought, humanities and science in Catalan and Spanish society in the late nineteenth century. This is possible because the Barcelona Athenaeum was the place where Catalan intellectuals and writers could read European magazines and books about the latest developments in the various fields of knowledge. In this way, they were able to summarize the arguments in the Catalan newspapers and press, thereby acting as true cultural intermediaries of these ideas. Today, thanks to the progressive digitization of the bibliographic collection, Project Almirall allows us to reconstruct the reception of these cultural currents in a nuanced way.
[ca] Els avenços tecnològics en el camp de la informàtica i el desenvolupament de la lingüística de corpus han suposat una revolució en la metodologia de la lingüística diacrònica, amb beneficis inqüestionables quant a la rapidesa d'obtenció de dades i al volum i a la diversitat d'aquestes. A diferència del mètode filològic, basat en la lectura i relectura del text, el despullament de corpus informatitzats dotats d'eines de cerca proporciona en uns segons una gran quantitat de mostres extretes de centenars d'obres que l'investigador, majoritàriament, no ha llegit a fons. La falta de familiaritat profunda tant amb el contingut com amb el sistema lingüístic dels textos pot no afectar la interpretació gramatical de molts fragments, però en casos rellevants pot induir a error, com mostrem amb alguns exemples. La prudència en l'anàlisi dels registres sorprenents i la contextualització àmplia abans d'aventurar-ne una interpretació poden ajudar-nos a salvar aquest escull.

[en] The technological advances in computing and the development of corpus linguistics have revolutionized the methodology of diachronic linguistics with undeniable benefits in terms of speed of data collection and volume and diversity of these data. Unlike the philological method, based on reading and rereading a text, computerized corpora accessed with automatic search tools provide in seconds a large amount of samples taken from hundreds of works that the investigator may not have read thoroughly. The lack of deep familiarity with both the content and the language system of the texts cannot affect the grammatical interpretation of many fragments, but in relevant cases can be misleading, as we illustrate with some examples. The cautious analysis of unexpected records and its extensive contextualization before venturing an interpretation can help us overcome this obstacle.
[ca] Aquest article presenta una entrevista amb la professora posthumanista crítica Kathryn (Katie) Strom i les coeditores de la secció 'intra-view' d'aquesta revista acadèmica, Jacky Barreiro i Magali Forte. Al llarg de la seva conversa, Strom comparteix la seva determinació de co-crear vincles de solidaritat i disrupcions afirmatives en el context neoliberal acadèmic i en dóna exemples concrets explicant com la seva praxi feminista va evolucionar. Les tres autores discuteixen diverses iniciatives que Strom i altres i altres han implementat, inspirades en la noció i la praxi d'ètica afirmativa de Braidotti (2019) entre altres estudis feministes, per crear espais de suport per a estudiants de postgrau i acadèmics que inicien la seva carrera. Aquest article anima els lectors a veure i entendre els processos feministes com a interrupcions afirmatives per fomentar fluxos afectius, desafiar convencions i inspirar cerques acadèmiques innovadores.

[en] This article features an intra-view with critical posthumanist Professor Kathryn (Katie) Strom and the co-editors of the intra-view section of this journal Jacky Barreiro and Magali Forte. Throughout their conversation, Strom shares her determination to co-create relations of care and affirmative disruptions in the neoliberal context of academia while giving concrete examples and explaining how her feminist praxis evolved. The three authors discuss several initiatives Strom and others have implemented, inspired by Braidotti's (2019) notion and praxis of affirmative ethics among other feminist scholarship, to create spaces of support for graduate students and early career scholars. This piece encourages readers to view and understand feminist processes as affirmative disruptions to foster affective flows, challenge conventions, and inspire innovative scholarly pursuits.
[ca] En aquest treball proposem revisar com la transposició cinematogràfica d' Estranys en un tren (Strangers on a train) a l'asfixiant i amoral món de Patricia Highsmith en un típic relat hitchcoknià de suspens trepidant, desdibuixant les arestes més obscures dels personatges i les situacions de la novel·la original. No es tracta de determinar si la pel·lícula és més, "millor" o "pitjor" que el text –empresa molt poc productiva – sinó de reflexionar sobre les operacions portades a terme pel director per a apropiar-se de l'obra literària i fer d'ella un film que respon a la seva pròpia visió del món i del cinema.

[en] In this work I propose to analyze how the cinematographic transposition of Strangers on a train has changed the suffocating amoral world of Patricia Highsmith in a typical Hitchcockian frantic suspense story, blurring the darkest edges of the characters and situations of the original novel. The aim is not to determine whether the film is "more", "better" or "worse" than the text –an unproductive enterprise– but to reflect on the operations made by the director to seize the literary work and make of it a film that responds to his own vision of the world and of cinema.
[ca] Les dones afronten desigualtats en salut que són influenciades per factors socials i culturals de gènere. Una de les principals àrees de desigualtat se centra en l'atenció a la salut sexual i reproductiva. En molts països, les dones tenen accés limitat a mètodes anticonceptius segurs, a l'avortament legal i a la informació sobre salut sexual; tot això restringeix la seva autonomia i afecta la seva salut física i mental. A més, la violència de gènere, incloent-hi la violència física, sexual i emocional, impacta negativament en la salut de les dones, provocant problemes físics i trastorns mentals com ara depressió i ansietat. Aquesta violència, moltes vegades invisibilitzada, pot fins i tot manifestar-se dins del sistema sanitari, com succeeix amb la violència obstètrica. Una altra desigualtat important és la falta de recerca mèdica amb perspectiva de gènere. Els estudis clínics han prioritzat els cossos masculins, la qual cosa deixa a les dones en desavantatge quant a la comprensió de malalties i tractaments específics per als seus cossos. Aquesta absència d'un enfocament de gènere invisibilitza malalties que afecten principalment les dones.

[en] Women face health inequalities that are influenced by social and cultural gender factors. One of the main areas of inequality centres on sexual and reproductive health care. In many countries, women have limited access to safe contraception, legal abortion and sexual health information, all of which restrict their autonomy and affect their physical and mental health. In addition, gender-based violence, including physical, sexual and emotional violence, has a negative impact on women's health, causing physical problems and mental disorders such as depression and anxiety. This violence, often invisible, can even manifest itself within the health system, as in the case of obstetric violence. Another important inequality is the lack of gender-sensitive medical research. Clinical studies have prioritised male bodies, leaving women at a disadvantage in terms of understanding diseases and treatments specific to their bodies. This lack of a gendered approach renders invisible diseases that primarily affect women.
[ca] A partir de la lectura de les biografies sobre Michel Foucault d'Eribon, de Miller, d'entrevistes a Defert i d'obres de Veyne, de Guibert, de Morey, i, finalment, a partir de textos i entrevistes del propi Foucault, farem un recorregut pels últims anys de la seva vida i de la seva obra, des de la publicació, l'any 1976, del primer volum de la Història de la sexualitat, fins a la seva mort, el 25 de juny de 1984, a causa de sida. La mort de Foucault va ser un d'aquells moments "en què quelcom trontolla" deia Favereau. Analitzarem, doncs, també, aquest temps "d'indecisió ple d'enigmes i sorpreses", en paraules de Morey, que es va obrir després de la seva desaparició, després de la interrupció de la seva obra.

[en] Based on a reading of Foucault's biographies written by Eribon and by Miller, of Defert's interviews, of books written by Veyne, Guibert, Morey, and, finally, based on Foucault's own texts and interviews, we will explore the last years of his life and his work, from the publication, in 1976, of the first volume of History of Sexuality, until his death, on June 25th 1984, caused by AIDS. Foucault's death was one of these moments "when something wobbles" said Favereau. We will also analyse this time of "indecision full of enigma and surprises", in Morey's words, that opened up after Foucault's disappearance, after the interruption of his work.
[ca] Des de l'any 2008 el Camp d'Aprenentatge de la Noguera, un Servei Educatiu de la Generalitat de Catalunya, es va involucrar en el projecte de recuperació d'un dels indrets més emblemàtics de la Guerra Civil a les Terres de Ponent: la posició defensiva del Merengue a Camarasa. Per desenvolupar aquesta tasca va contar amb la col·laboració de l'Associació d'Estudiosos del Front del Segre, que impulsa la localització i recuperació d'espais de memòria a la zona del cap de pont de Balaguer i la difusió sobre els llocs i els fets de la contesa bèl·lica. La contribució del Camp d'Aprenentatge de la Noguera ha consistit en el disseny d'una sèrie de propostes didàctiques per a l'alumnat de 4rt d'ESO i Batxillerat que els permetessin l'apropament als escenaris i moments cabdals de la història local de la Guerra Civil i per ser treballats tant a l'aula com en els propis espais arqueològics.

[en] Since 2008, the Camp d'Aprenentatge de la Noguera, an education service of the Generalitat of Catalonia, has been involved in the restoration project of one of the most emblematic places of the Civil War in western Catalonia: the defensive position of the so called Merengue in Camarasa. To carry out this task we have relied on the collaboration of the Associació d'Estudiosos del Front del Segre, which promotes the location and retrieval of spaces of memory in the area of the bridgehead of Balaguer and the diffusion of sites and facts about the war. The contribution of the Camp d'Aprenentatge de la Noguera has involved the design of a series of educational activities for secondary school students that allow them to approach to the location and key moments of the local history of the Spanish Civil War both for working in the classroom and at the archaeological sites.
[ca] A partir de la comptabilització de les terres i altres béns rurals anotats en dos llibres d'estimes, es fa una radiografi a, en primer terme, de les diferents tipologies de conreus presents a l'antic terme de Reus entre les dues fi tes cronològiques referenciades. En segon lloc, s'analitza, també des d'un punt de vista comparatiu, la distribució de la riquesa rural entre la població vilatana i del terme. Els resultats obtinguts, malgrat que evidencien un quadre bastant continuista, serveixen per constatar certs canvis evolutius entre els segles XV i XVI, en consonància amb el desenvolupament socioeconòmic de la localitat en qüestió.

[en] From the accounting of the lands and other rural assets written down in two books of 'estimes', a radiography is made of the different types of cultivations in the old term of Reus between the two chronological references. Showing up next, the distribution of rural wealth between the inhabitants of the town and its term is analyzed from a comparative point of view too. The results obtained, in spite of responding to a quite continuistic picture, serve to testify to some changes between the 15th and 16th centuries, in accordance with the socioeconomic development of the locality in question.
[ca] El cinema contemporani de ciència-ficció se'ns mostra avui com un gènere que semblaria posar en dubte el relat de la irrevocabilitat del capitalisme, del capitalisme que es narra a si mateix com a fi de la història i com a episodi necessari d'una història natural i teologitzada de l'home en comunitat. Així, la ciència-ficció, com potser en cap altre gènere, fa pràctica la pregunta sobre els mons possibles pel fet de prendre com a matèria primera, i a vegades de manera inconscient, el pols de les fugides ideològiques del capitalisme contemporani. Les preguntes que ens interessa resoldre al llarg d'aquest treball són, doncs, en què es reconeixen aquestes crisis polítiques "reals" en les expressions de la ciència-ficció contemporània? De quina manera es troben modelitzades i de quines formes, si n'hi hagués, es resolen narrativament?

[en] Contemporary science fiction cinema appears as a genre that would seem to call into question the story of the irrevocability of capitalism, a capitalism that narrates itself as the end of history and as a necessary episode of a natural and teleologized history of man in community. Thus, science fiction, as perhaps in no other genre, makes practical the question about possible worlds by taking as raw material, and sometimes unconsciously, the pulse of the ideological vanishing points of contemporary capitalism. The questions that we are interested in resolving throughout this work are, then, how are these "real" political crises recognized in the expressions of contemporary science fiction? In what way are they modeled and in what ways, if any, are they resolved narratively?
[ca] L'objectiu d'aquest treball és abordar la didàctica de la prosòdia des de dos punts de vista: en primer lloc, una perspectiva històrica i teòrica que examina el paper i tractament de la competència prosòdica; i, en segon lloc, les implicacions didàctiques i el desenvolupament d'aquesta competència a través del joc, tenint en compte a l'alumnat de l'aula d'Educació Infantil i d'Educació Primària.

[en] The objective of this paper is to address the teaching of prosody from two perspectives: first, a historical and theoretical perspective that examines the role and treatment of prosodic competence; and, secondly, the didactic implications and develop this competence through play, considering the student's classroom Preschool and Primary Education.
[ca] L'article té una intenció clarament formativa per als investigadors novells. Conté sis apunts assagístics en els que es plantegen les qüestions més recurrents quan tractem la investigació en les didàctiques: la naturalesa del coneixeement; una aproximació al concepte d'allò que és social i la seva emancipació com a coneixement científic; la naturalesa de la investigació social; la importància del mètode; unes reflexions sobre l'objectivitat i relativisme i, finalment, disquisicions sobre l'individualisme versus l'holisme. S'acaba l'escrit amb una proposta de definició sobre el que considerem que hauria de ser la recerca en didàctiques.

[en] The article is intended to provide novice researchers with an opportunity for reflection and development. Using a discursive style, it introduces the reader to six of the most common issues in research in didactics: the nature of knowledge; the concept of the social and its emancipation as scientific knowledge; the nature of social research; the importance of method; objectivity and relativism and, finally, individualism versus holism. The article concludes by proposing a working definition of research in didactics.
[ca] El cinema d'Andrei Tarkovski és una obra de gran complexitat en què es repeteixen motius centrals com el temps, els somnis, la memòria, la fe, la crítica al racionalisme i a la modernitat, el sacrifici, la paraula i el silenci... Molts d'aquests elements poden ser il·luminats per la filosofia de María Zambrano, amb la qual el cineasta comparteix així mateix una tendència a l'espiritualisme que, tot i això, no es presenta com una sortida fàcil al sofriment humà.

[en] Tarkovski's cinema is very complex work, in which we repeatedly find topics like time, dreams, memory, faith, criticism of rationalism and of Modernity, sacrifice, the world, silence... Many of these elements can be better understood from the point of view of Zambrano's philosophy. The filmmaker also shares with her a tendency to spiritualism, which, however, is never shown to be an easy solution to human suffering.&nbsp;
[ca] Aquest article té com a objectiu discutir com s'ha entès i abordat el concepte de neuroètica en diferents àrees del coneixement. Es va dur a terme una revisió integradora de la literatura amb la finalitat d'identificar els conceptes de neuroètica més utilitzats en la literatura sobre el tema. El període analitzat va ser de 2002 a 2023, la qual cosa va resultar en 283 articles seleccionats en la revisió per parells, d'acord amb els criteris establerts. Es van utilitzar sis etapes metodològiques prèviament definides. La definició de neuroètica es va produir en 2002 en l'esdeveniment "Neuroètica: mapejant el Camp". Es va identificar que no existeix una definició única establerta per al que és la neuroètica, ni per al seu enfocament i la seva relació amb la bioètica. Si s'entén com l'ètica de la neurociència, llavors no hi ha un suport evident perquè la neuroètica sigui classificada de manera independent de la bioètica, existint, per tant, una congruència teòrica i pràctica entre ambdues. No obstant això, si es classifica com la neurociència de l'ètica, es distancia de la bioètica, sent necessari analitzar-la i discutir-la acuradament, ja que representa un aspecte amb barreres ètiques significatives en relació amb els fonaments de la bioètica.

[en] This article aims to discuss how the concept of neuroethics has been understood and approached in different areas of knowledge. An integrative review of the literature was made in order to find the concepts of neuroethics most used in the neuroethics literature. The period analyzed was from 2002 to 2023, resulting in 283 articles, selected in the review in pairs, according to the established criteria. Six previously defined methodological steps were used. The definition of neuroethics took place in 2002 at the event Neuroethics: Mapping the Field. It was identified that there is no established definition for what is neuroethics, as well as its approach and distance from bioethics. If understood as neuroscience ethics, then there is no obvious support for neuroethics to be classified independently from bioethics, thus, there is theoretical and practical congruence between both. But if it is classified as the neuroscience of ethics, it distances itself from bioethics, so it needs to be carefully analyzed and discussed, because it is an aspect with significant ethical barriers in relation to the foundations of bioethics.
[ca] El present article analitza la novel·la de Javier López Menacho, Yo precario (2013), com una de les novel·les de la precarietat més rellevants. En primer lloc, es relaciona aquesta novel·la amb la teoria de Guy Standing sobre el sorgiment d'una nova classe social, el precariat. En segon lloc, s'il·lustra com el protagonista de la novel·la és un subjecte en crisi per diversos motius: l'alienació respecte del seu treball, la dificultat d'establir llaços solidaris amb els seus companys i una relació malaltissa amb l'espai i el temps de la seva pràctica laboral. Per últim, es defensa com la novel·la planteja una via de resistència i subversió a través de l'humor, la ironia i la metaliteratura.

[en] This article analyzes Yo, precario (2013), a novel by Javier López Menacho, as one of the most relevant "novels of precarity". Firstly, it relates the novel to Guy Standing's theory of the emergence of a new social class, the precariat. Secondly, the article illustrates how the protagonist of the novel is a subject in crisis due to a variety of reasons: alienation from his work, the difficulty of establishing links of solidarity with his colleagues, and an unhealthy relationship with the space and time of his work practice. Finally, it argues that the novel puts forward a means of resistance and subversion through humor, irony and metaliterature.